'n Sterk stroom helderrooi bloed uit die neus dui gewoonlik op skade aan die neuskanaal, selfs 'n moontlike gebreekte neus.
'n Dun straaltjie strooikleurige vloeistof uit die neus is die teken van 'n gebreekte skedel. Die strooikleur word veroorsaak deur bloed wat meng met helder serebro-spinale vloeistof - behandel die besering soos vir inwendige bloeding.
Marianne Steinmann skryf:
"My dogter (7) se neus bloei vir maande glad nie en dan ewe skielik bloei dit vir dae aaneen - 6 - 8 keer per dag. Het haar alreeds by die dokter gehad - die het bloedtoetse aangevra en haar vol bloedtelling was reag. Nou will ek weet is dit iets waarvoor sy allergies is / haar dieet? Is daar is soort van aanvullende vitamiene wat ek vir haar kan gee?"
'n Neusbloei begin gewoonlik by die septum wat die twee kamers van die neus skei. By volwassenes kan dit ook elders begin en die gevolg wees van hoë bloeddruk of verharde are.
Die dokter moet liefs besluit oor enige vorm van medikasie. Jy kan wel jou apteker vra vir 'n neussproei wat daarvoor help.
Jy kan verder help deur die humiditeit in julle huis te verhoog en kyk of dit dalk help.
Wanneer haar neus bloei laat haar regop sit en haar neus toeknyp met haar vingers vir 10 minute.
Etikette: Bloedneus , Neus